
I. ERANSKINA


ENPRESA LIZITATZAILEEK KONTRATAZIO AGIRI BAKARRA (EKAB) 
BETETZEKO JARRAIBIDEA

Europako Kontratazio Agiri Bakarraren (EKAB) I. eranskina bete ahal izateko, eredu normalizatuaren bidez erantzukizunpeko adierazpenari buruzkoa, urrats hauek jarraitu beharko dituzu:

1. Zure ekipoan espd-request.xml fitxategia esportatzea. Fitxategi hori izen bereko zip fitxategian dago, zeina eskuragarri baitago Nafarroako Kontratazio Atariaren argitaratutako iragarkian, “Plegua eta dokumentazio osagarria” atalean.

2. Esteka hau ireki: https://www.boe.es/boe/dias/2016/04/08/pdfs/BOE-A-2016-3392.pdf

3. Hautatu “español” hizkuntza.

4. Hautatu "Soy operador económico".

5. Hautatu " importar un DEUC”.

6. Kargatu DEUC fitxategia, aurretik zure ekipoan deskargatu den xml fitxategia (1. urratsa).

7. Hautatu herrialdea eta sakatu "siguiente". 

8. Dagozkion EKAB atalak bete (II., III., IV., V. eta, hala badagokio, VI. zatia).
Lizitatzaileen eta Enpresa Sailkatuen Estatuko Erregistro Ofizialean (ROLECE), Nafarroako Lizitatzaileen Borondatezko Erregistroan edo beste autonomia-erkidego batzuetako baliokidean inskribatuta dauden enpresek II. zatian soilik adierazi beharko dituzte inskribatuta dauden tokian ez dagoen informazioa edo, inskribatuta egon arren, eguneratuta ez dagoena, baldin eta EKAB agirian erregistratzeko behar den informazioa jasotzen badute.
Esleipen-prozedura prozedura murriztua edo lizitazio-prozedura negoziatua denean soilik bete behar da V. zatia. Nahitaezkoa da EKABeko ataletako galdera guztiei erantzutea.
9. Dokumentua inprimatu eta sinatu.
Agiri hau behar bezala beteta eta sinatuta aurkeztu beharko da lizitazioaren gainerako dokumentazioarekin batera, deialdia arautzen duten pleguetan ezarritakoaren arabera eta deialdian ezarritako epearen barruan. Lizitazioa ABEE batean taldekatuta aurkezten denean, dokumentu bat bete beharko da ABEE osatzen duten enpresa bakoitzeko.

Enpresa lizitatzaileak kontratua egiteko beharrezkoa den kaudimena egiaztatzen badu, beste erakunde batzuen kaudimenean eta bitartekoetan oinarrituta, haiekin duen harreman juridikoaren izaera edozein dela ere, dokumentu bat bete beharko du enpresa lizitatzaileak, eta beste bat, berriz, adskribatutako bitartekoak dituen enpresak.

2016ko apirilaren 8an Estatuko Aldizkari Ofizialaren 85. zenbakian argitaratutako “Kontratazio Publikoari buruzko Zuzentarau berrian aurreikusitako Europako Kontratazio Agiri Bakarraren erabilerari buruzko Administrazio Kontratazioko Aholku Batzordearen Gomendioa” (III. sek, 24845. or.) esteka honetan eskuragarri dago:http://www.boe.es/boe/dias/2016/04/08/pdfs/BOE-A-2016-3392.pdf 

